Jessica Jones (televisiosarja)

| Jessica Jones> Marvel’s Jessica Jones |
| --- | --- |

Tyyli:   neo-noir  psykologinen trilleri  rikosdraama  supersankarifiktio  toiminta 
Kestoaika:  46–55 minuuttia
Luoja(t):  Melissa Rosenberg
Perustuu:  Brian Michael Bendisin ja Michael Gaydosin sarjakuvahahmoon Jessica Jones
Showrunner(it):   Melissa Rosenberg  Scott Reynolds (3. kausi) 
Pääosissa:   Krysten Ritter  Mike Colter  Rachael Taylor  Wil Traval  Erin Moriarty  Eka Darville  Carrie-Anne Moss  David Tennant  J. R. Ramirez  Terry Chen  Leah Gibson  Janet McTeer  Benjamin Walker  Sarita Choudhury  Jeremy Bobb  Tiffany Mack 
Alkuperämaa:  Yhdysvallat
Alkuperäiskieli:  englanti
Verkko:  Netflix
Esitetty:  2015-11-2020. marraskuuta 2015 –  2019-6-1414. kesäkuuta 2019
Tuotantokausia:  3
Jaksoja:  39
Tuotanto
Tuottaja(t):  Tim Iacofano
Vastaava(t) tuottaja(t):   S. J. Clarkson (1x01)  Liz Friedman  Raelle Tucker  Allie Goss  Kris Henigman  Cindy Holland  Alan Fine  Stan Lee  Joe Quesada  Dan Buckley  Jim Chory  Jeph Loeb  Melissa Rosenberg 
Säveltäjä(t):  Sean Callery
Leikkaaja(t):   Jonathan Chibnall  Michael N. Knue  Tirsa Hackshaw 
Kuvaaja(t):   Manuel Billeter  Petr Hlinomaz (jakso 3x05) 
Tuotantoyhtiö(t):   Marvel Television  ABC Studios  Tall Girl Productions 
Levittäjä:  Netflix Streaming Services
Aiheesta muualla
Virallinen sivusto
IMDb 
Kuvakaappaus 3. jakson alusta.
Jessica Jones on yhdysvaltalainen Melissa Rosenbergin luoma Netflix-tilausvideopalvelussa julkaistu televisiosarja, joka perustuu Marvel Comicsin samannimiseen sarjakuvahahmoon. Sarja sijoittuu Marvel Cinematic Universeen (MCU), jakaen tarinallisen jatkumon sen elokuvien ja muiden televisiosarjojen kanssa, ja on toinen neljästä sarjasta, jotka johtivat crossover-minisarjan The Defenders tapahtumiin. Sarjan tuottivat Marvel Television, ABC Studios ja Tall Girls Productions, Rosenbergin toimiessa showrunnerina koko sarjan ja ajan Scott Reynoldsin toimiessa toisena showrunnerina kolmannella kaudella.
Krysten Ritter esittää sarjan pääosassa Jessica Jonesia, entistä supersankaria, joka avaa oman etsivätoimiston. Sarjassa näyttelevät myös Mike Colter, Rachael Taylor, Wil Traval, Erin Moriarty, Eka Darville, Carrie-Anne Moss ja David Tennant. Toisella tuotantokaudella näyttelijäkaartiin liittyivät J. R. Ramirez, Terry Chen, Leah Gibson ja Janet McTeer sekä kolmannella tuotantokaudella Benjamin Walker, Sarita Choudhury, Jeremy Bobb ja Tiffany Mack. Rosenberg suunnitteli alun perin ABC:lle toisenlaista versiota vuonna 2010, mutta kanava perui sen. Vuoden 2013 lopussa Rosenberg työsti sarjaa Netflixille nimellä A.K.A. Jessica Jones. Ritter valittiin joulukuussa 2014 Jonesin rooliin. Jessica Jones kuvattiin New Yorkissa, alueilla, jotka yhä näyttävät vanhalta Hell’s Kitcheniltä.
Ensimmäinen tuotantokausi julkaistiin Netflixissä 20. marraskuuta 2015. Kriitikot ylistivät Ritterin ja Tennantin näyttelemistä, sarjan film noir -tyyliä ja kykyä käsitellä seksuaalisuuden synkimpiä puolia, kuten raiskauksia, sekä myös traumaperäistä stressihäiriötä. Toinen tuotantokausi julkaistiin 8. maaliskuuta 2018 ja kolmas tuotantokausi 14. kesäkuuta 2019. 18. helmikuuta 2019 Netflix ilmoitti, että sarja lopetetaan heti kolmannen tuotantokauden julkaisun jälkeen. Jessica Jones ja muut Marvelin Netflix-sarjat poistuivat Netflixistä 1. maaliskuuta 2022, niiden oikeuksien palattua takaisin Disneylle. Sarja tuli katsottavaksi Disney+:aan Yhdysvalloissa 16. maaliskuuta 2022 ja Suomessa 29. kesäkuuta 2022.